ddrg/super_eurlex huggingface dataset:
Euroopa Liidu Teataja L 050 , 20/02/2004 Lk 0062 - 0062



Komisjoni otsus, 16. veebruar 2004, millega muudetakse otsust 92/216/EMÜ koordineerivate asutuste loetelu avaldamise osas (teatavaks tehtud numbri K(2004) 390 all) (EMPs kohaldatav tekst) (2004/158/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/428/EMÜ võistlushobustega kauplemise ja võistlustel osalemise tingimuste kohta, [1] eriti selle artikli 4 lõiget 3, ning arvestades järgmist: (1) Direktiivi 90/428/EMÜ artikli 4 alusel vastu võetud rakenduseeskirjade alusel peaks iga liikmesriik esmalt määrama koordineeriva asutuse, mis vastutab vajalike andmete kogumise eest. (2) Komisjoni 26. märtsi 1992 aasta otsus 92/216/EMÜ hobuslaste võistluste andmete kogumise kohta, nagu on osutatud nõukogu direktiivi 90/428/EMÜ [2] artikli 4 lõikes 2, sätestatakse selliste asutuste loetelu avaldamine Euroopa Ühenduste Teataja C-seerias. (3) Asjast huvitatud avalikkuse informeerimiseks oleks tõhusam avaldada kõnealune loetelu komisjoni veebilehel. (4) Seepärast tuleks otsust 92/216/EMÜ vastavalt muuta. (5) Käesolevas otsuses ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/216/EMÜ artikli 1 teine lõik asendatakse järgmisega: "2. Iga liikmesriik edastab komisjonile lõike 1 kohaselt määratud koordineeriva asutuse nime ja aadressi. Komisjon koostab kõnealuste teatiste põhjal koordineerivate asutuste loetelu. See loetelu avaldatakse järgmisel veebilehel: http://forum.europa.eu.int/Public/irc/sanco/vets/information" . Artikkel 2 Käesolev otsus on adresseeritud liikmesriikidele. Brüssel, 16. veebruar 2004 Komisjoni nimel komisjoni liige David Byrne [1] EÜT L 224, 18.8.1990, lk 60. [2] EÜT L 104, 22.4.1992, lk 77. --------------------------------------------------
Euroopa Liidu Teataja L 049 , 19/02/2004 Lk 0047 - 0048



Komisjoni otsus, 18. veebruar 2004, millega kinnitatakse 2004. aastaks ühenduse tubakaalase uurimistöö ja teabelevi fondi vahendite suunav jaotus liikmesriikide vahel määruse (EÜ) nr 2182/2002 artiklites 13 ja 14 nimetatud meetmete rahastamiseks (teatavaks tehtud numbri K(2004) 493 all) (2004/148/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] eriti selle artikli 14 punkti a, ning arvestades järgmist: (1) Komisjoni 6. detsembri 2002. aasta määruse (EÜ) nr 2182/2002 artiklid 13 ja 14, millega sätestatakse nõukogu määruse (EMÜ) nr 2075/92 üksikasjalikud rakenduseeskirjad seoses ühenduse tubakaalase uurimistöö ja teabelevi fondiga, [2] sätestavad tubakatööstuses muutusi võimaldavad meetmeid. Neid meetmeid rahastatakse vastavalt määruse (EMÜ) nr 2075/92 artikliga 13 moodustatud ühenduse tubakaalase uurimistöö ja teabelevi fondi kaudu. (2) Ühenduse tubakaalase uurimistöö ja teabelevi fondi käsutuses olev kogusumma 2004. aastal on 28,8 miljonit eurot, millest 50 % tuleks kasutada erimeetmete rahastamiseks, millega abistatakse tubakakasvatajaid üleminekul muudele kultuuridele või töökohti tekitavale muule majandustegevusele, ja fondiga seotud uuringute rahastamiseks. (3) Seetõttu on vajalik määrata kindlaks kasutatava summa suunav jaotus asjaomaste liikmesriikide vahel vastavalt määruse (EÜ) nr 2182/2002 artikli 17 lõikele 2. (4) Käesoleva otsusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Ühenduse tubakaalase uurimistöö ja teabelevi fondi vahendite suunav jaotus liikmesriikide vahel määruse (EÜ) nr 2182/2002 artiklites 13 ja 14 nimetatud meetmete rahastamiseks 2004. aastal on sätestatud lisas. Artikkel 2 Käesolev otsus on adresseeritud liikmesriikidele. Brüssel, 18. veebruar 2004 Komisjoni nimel komisjoni liige Franz Fischler [1] EÜT L 215, 30.7.1992, lk 70. Määrust on viimati muudetud määrusega (EÜ) nr 2319/2003 (EÜT L 345, 31.12.2003, lk 17). [2] EÜT L 331, 7.12.2002, lk 16. -------------------------------------------------- LISA Ühenduse tubakaalase uurimistöö ja teabelevi fondi vahendite suunav jaotus liikmesriikide vahel määruse (EÜ) nr 2182/2002 artiklites 13 ja 14 nimetatud meetmete rahastamiseks 2004. aastal (eurodes) | Liikmesriik | Eraldiste suunav jaotus | Alus | 90 % kvootide alusel lõplikult tagasiostetud koguste põhjal | 10 % riikliku tagatiskünnise alusel | Väärtus | Väärtus | Itaalia | 11362565 | 538446 | Kreeka | 748442 | 529755 | Hispaania | 0 | 180009 | Portugal | 263284 | 25481 | Prantsusmaa | 0 | 109443 | Saksamaa | 0 | 48512 | Belgia | 324762 | 6346 | Austria | 260947 | 2008 | Kokku | 12960000 | 1440000 | --------------------------------------------------
Euroopa Liidu Teataja L 067 , 05/03/2004 Lk 0023 - 0023



Komisjoni otsus, 3. märts 2004, millega muudetakse otsust 2000/40/EÜ seoses külmkappidele ühenduse ökomärgise andmise ökoloogiliste kriteeriumide kehtivusajaga (teatavaks tehtud numbri K(2004) 310 all) (EMPs kohaldatav tekst) (2004/214/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artikli 6 lõike 1 teist lõiku, olles nõu pidanud Euroopa Liidu Ökomärgise Komisjoniga ning arvestades järgmist: (1) Määruses (EÜ) nr 1980/2000 on sätestatud, et ökomärgise võib anda tootele, mille omadused võimaldavad sellel aidata märkimisväärselt kaasa kõige tähtsamate keskkonnaaspektide parandamisele, ühtlasi on selles sätestatud ökomärgise kriteeriumide väljatöötamine tooterühmadele. (2) Komisjoni 16. detsembri 1999. aasta otsus 2000/40/EÜ, millega kehtestatakse ühenduse ökomärgise andmise ökoloogilised kriteeriumid külmkappidele, [2] kaotab kehtivuse 1. detsembril 2003. (3) Pärast kõnealuse otsuse läbivaatamist vastavalt määruse (EÜ) nr 1980/2000 artiklile 4 on vaja pikendada kõnealuste ökoloogiliste kriteeriumide kehtivusaega 12 kuud, et ettevõtetel, kelle toodetele on antud ökomärgis, oleks võimalik seda kasutada vähemalt kuni otsuse 2000/40/EÜ läbivaatamise lõpuni. (4) Seepärast tuleks vastavalt muuta otsust 2000/40/EÜ. (5) Käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2000/40/EÜ artikkel 3 asendatakse järgmisega: "Artikkel 3 Tooterühma määratlus ja tooterühma kriteeriumid kehtivad 1. detsembrini 2004. Kui selleks kuupäevaks ei ole uut otsust tooterühma määratluse ja tooterühma kriteeriumide kohta veel vastu võetud, lõpeb kõnealune kehtivusaeg kas 1. detsembril 2005 või uue otsuse vastuvõtmise kuupäeval, olenevalt sellest, kumb kuupäev on varasem." Artikkel 2 Käesolev otsus on adresseeritud liikmesriikidele. Brüssel, 3. märts 2004 Komisjoni nimel komisjoni liige Margot Wallström [1] EÜT L 237, 21.9.2000, lk 1. [2] EÜT L 13, 19.1.2000, lk 22. --------------------------------------------------
Komisjoni otsus,

27. veebruar 2004,

millega muudetakse otsust 2002/794/EÜ teatavate kaitsemeetmete kohta Brasiiliast imporditud ja inimtoiduks ettenähtud kodulinnuliha, linnukasvatussaaduste ja kodulinnulihavalmististe suhtes

(teatavaks tehtud numbri K(2004) 557)

(EMPs kohaldatav tekst)

(2004/198/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja nähakse ette toidu ohutusega seotud menetlused, [1] mida on muudetud määrusega (EÜ) nr 1642/2003, [2] eriti selle artikli 53 lõiget 1,

võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [3] eriti selle artikli 22 lõiget 1,

ning arvestades järgmist:

(1) Vastavalt komisjoni otsusele 2002/794/EÜ [4] võetakse proove kõigist Brasiiliast imporditud kodulinnuliha, linnukasvatussaaduste ja kodulinnulihavalmististe partiidest, kinnitamaks, et need ei sisalda nitrofuraane.

(2) Otsus 2002/794/EÜ vaadatakse vastavalt selle otsuse artiklile 6 läbi Brasiilia pädevate asutuste pakutavaid tagatisi arvestades ja liikmesriikide tehtud testide tulemuste põhjal.

(3) Brasiilia pädevad asutused esitasid komisjonile 27. mail 2003 tegevuskava, mida komisjon pidas rahuldavaks.

(4) Veterinaar- ja Toiduamet jõudis kontrolliaruandes [5] järeldusele, et kõnealuse tegevuskava rakendamisel ja jõustamisel suuri puudujääke ei esinenud.

(5) Alates 12. augustist 2003 pole komisjon saanud RASFF-süsteemi kaudu ühtegi teatist nitrofuraani leidumise kohta Brasiiliast pärit kodulinnulihas, linnukasvatussaadustes ja kodulinnulihavalmististes.

(6) Seetõttu vähendatakse proovide võtmise ja testimise sagedust.

(7) Otsust 2002/794/EÜ tuleks vastavalt muuta.

(8) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 2002/794/EÜ artikli 2 lõike 1 tekst asendatakse järgmisega:

"1. Liikmesriigid teevad asjakohaseid proovivõtuplaane ja avastamismeetodeid kasutades 20 % Brasiiliast imporditud kodulinnuliha, linnukasvatussaaduste ja kodulinnulihavalmististe partiile keemilise testi, tagamaks, et vaatlusalused tooted ei kujuta ohtu inimeste tervisele. Test tuleb läbi viia eelkõige eesmärgiga avastada nitrofuraanide ja nende metaboliidide olemasolu."

Artikkel 2

Käesolevat otsust kohaldatakse alates 9. märtsist 2004.

Liikmesriigid muudavad oma impordi suhtes kohaldatavaid meetmeid, et viia need kooskõlla käesoleva otsusega. Liikmesriigid teatavad sellest viivitamata komisjonile.

Artikkel 3

Käesolev otsus on adresseeritud liikmesriikidele.

Brüssel, 27. veebruar 2004

Komisjoni nimel

komisjon liige

David Byrne

[1] EÜT L 31, 1.2.2002, lk 1.

[2] ELT L 245, 29.9.2003, lk 4.

[3] EÜT L 24, 30.1.1998, lk 9.

[4] EÜT L 276, 12.10.2002, lk 66.

[5] DG SANCO/9047/2003 – lõplik.

--------------------------------------------------
Euroopa Liidu Teataja L 057 , 25/02/2004 Lk 0019 - 0019



Nõukogu otsus 2004/183/EÜ, 13. jaanuar 2004, läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja Horvaatia Vabariigi vahel kirjavahetuse teel sõlmitud kokkuleppe allkirjastamise ja ajutise kohaldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 71 lõiget 1 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) Komisjon on pidanud läbirääkimisi läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja Horvaatia Vabariigi vahel kirjavahetuse teel sõlmitud kokkuleppe osas. (2) Kokkuleppele tuleks alla kirjutada tingimusel, et see sõlmitakse hilisemal kuupäeval. (3) Tuleks sätestada kokkuleppe ajutise rakendamise kord alates 1. jaanuarist 2004, ON VASTU VÕTNUD JÄRGMISE OTSUSE: Artikkel 1 Nõukogu eesistujal on õigus määrata isik(ud), kes on volitatud Euroopa Ühenduse nimel allkirjastama läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja Horvaatia Vabariigi vahel kirjavahetuse teel sõlmitud kokkuleppe tingimusel, et see sõlmitakse hilisemal kuupäeval. Kokkuleppe tekst on lisatud käesolevale otsusele. Artikkel 2 Artiklis 1 osutatud kokkulepet kohaldatakse ajutiselt alates 1. jaanuarist 2004. Artikkel 3 Käesolev otsus avaldatakse Euroopa Liidu Teatajas. Brüssel, 13. jaanuar 2004 Nõukogu nimel eesistuja B. Cowen --------------------------------------------------
Euroopa Liidu Teataja L 057 , 25/02/2004 Lk 0016 - 0016



Nõukogu otsus 2004/182/EÜ, 13. jaanuar 2004, läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja Šveitsi Konföderatsiooni vahel kirjavahetuse teel sõlmitud halduskokkuleppe allkirjastamise ja ajutise kohaldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 71 lõiget 1 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) Komisjon on pidanud läbirääkimisi läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja Šveitsi Konföderatsiooni vahel kirjavahetuse teel sõlmitud halduskokkuleppe osas. (2) Halduskokkuleppele tuleks alla kirjutada tingimusel, et see sõlmitakse hilisemal kuupäeval. (3) Tuleks sätestada halduskokkuleppe ajutise rakendamise kord alates 1. jaanuarist 2004, ON VASTU VÕTNUD JÄRGMISE OTSUSE: Artikkel 1 Nõukogu eesistujal on õigus määrata isik(ud), kes on volitatud Euroopa Ühenduse nimel allkirjastama läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja Šveitsi Konföderatsiooni vahel kirjavahetuse teel sõlmitud halduskokkuleppe tingimusel, et see sõlmitakse hilisemal kuupäeval. Kokkuleppe tekst on lisatud käesolevale otsusele. Artikkel 2 Artiklis 1 osutatud halduskokkulepet kohaldatakse ajutiselt alates 1. jaanuarist 2004. Artikkel 3 Käesolev otsus avaldatakse Euroopa Liidu Teatajas. Brüssel, 13. jaanuar 2004 Nõukogu nimel eesistuja B. Cowen --------------------------------------------------
Euroopa Liidu Teataja L 057 , 25/02/2004 Lk 0022 - 0022



Nõukogu otsus 2004/184/EÜ, 13. jaanuar 2004, läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja endise Jugoslaavia Makedoonia Vabariigi vahel kirjade vahetuse teel sõlmitud kokkuleppe allkirjastamise ja ajutise kohaldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 71 lõiget 1 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) Komisjon on pidanud läbirääkimisi läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja endise Jugoslaavia Makedoonia Vabariigi vahel kirjade vahetuse teel sõlmitud kokkuleppe osas. (2) Kokkuleppele tuleks alla kirjutada tingimusel, et see sõlmitakse hilisemal kuupäeval. (3) Tuleks sätestada kokkuleppe ajutise rakendamise kord alates 1. jaanuarist 2004, ON VASTU VÕTNUD JÄRGMISE OTSUSE: Artikkel 1 Nõukogu eesistujal on õigus määrata isik(ud), kes on volitatud Euroopa Ühenduse nimel allkirjastama läbi Austria kulgevate raskeveokite suhtes kohaldatavat punktidel põhinevat üleminekusüsteemi käsitleva Euroopa Ühenduse ja endise Jugoslaavia Makedoonia Vabariigi vahel kirjade vahetuse teel sõlmitud kokkuleppe tingimusel, et see sõlmitakse hilisemal kuupäeval. Kokkuleppe tekst on lisatud käesolevale otsusele. Artikkel 2 Artiklis 1 osutatud kokkulepet kohaldatakse ajutiselt alates 1. jaanuarist 2004. Artikkel 3 Käesolev otsus avaldatakse Euroopa Liidu Teatajas. Brüssel, 13. jaanuar 2004 Nõukogu nimel eesistuja B. Cowen --------------------------------------------------
Euroopa Liidu Teataja L 057 , 25/02/2004 Lk 0025 - 0026



Nõukogu otsus, 19. veebruar 2004, Teadusuuringute Ühiskeskuse poolt Euroopa Aatomienergiaühenduse jaoks teostatava täiendava teadusprogrammi vastuvõtmise kohta (2004/185/Euratom) EUROOPA ÜHENDUSTE NÕUKOGU, võttes arvesse Euroopa Aatomienergiaühenduse asutamislepingut, eriti selle artiklit 7, võttes arvesse ettepanekut, mille komisjon esitas pärast nõupidamist teadus- ja tehnikakomiteega, võttes arvesse Teadusuuringute Ühiskeskuse juhatajate nõukogu arvamust ning arvestades järgmist: (1) Euroopa teadusuuringute raamistikus on täiendav teadusprogramm, mis hõlmab ka kõrgvooreaktorit, üheks põhilistest Euroopa Liidu käsutuses olevatest vahenditest, et aidata kaasa turvaliste tuumatehnoloogiate arendamisele, materjaliuuringutele termotuumasünteesi jaoks, alusuuringutele, meditsiinilistele uuringutele ja meditsiiniliste rakenduste arendamisele ning koolitusele kõnealustes valdkondades. (2) Osamaksud käesoleva täiendava teadusprogrammi jaoks tasuvad otse Madalmaad ja Prantsusmaa, ON VASTU VÕTNUD KÄESOLEVA OTSUSE: Artikkel 1 Käesolevaga võetakse vastu kõrgvooreaktori kasutamist käsitlev täiendav teadusprogramm (edaspidi "programm"), mille eesmärgid on loetletud I lisas ja mille kestus on kolm aastat alates 1. jaanuarist 2004. Artikkel 2 Programmi teostamiseks vajalike rahaliste vahendite suurus on hinnanguliselt umbes 30,6 miljonit eurot. Osamaksude jaotus on esitatud II lisas. See summa hõlmab ka vahendeid reaktori tegevuse lõpetamise jaoks. Artikkel 3 Komisjon vastutab programmi teostamise eest ja kasutab selleks Teadusuuringute Ühiskeskuse abi. Teadusuuringute Ühiskeskuse juhatajate nõukogu teavitatakse programmi teostamise käigust. Artikkel 4 Komisjon saadab igal aastal enne 15. juunit Euroopa Parlamendile, nõukogule ja majandus- ja sotsiaalkomiteele aruande käesoleva otsuse täitmise kohta. Artikkel 5 Käesolev otsus on adresseeritud liikmesriikidele. Brüssel, 19. veebruar 2004 Nõukogu nimel eesistuja M. McDowell -------------------------------------------------- I LISA TEADUSLIKUD JA TEHNILISED EESMÄRGID Programmi peamised eesmärgid on järgmised. 1. Kõrgvooreaktori käitamine rohkem kui 250 päeva aastas, et tagada neutronite kättesaadavus katsete jaoks. 2. Kõrgvooreaktori mõistliku kasutamise võimaldamine vastavalt teadusasutuste vajadustele järgmistes valdkondades: olemasolevate tuumareaktorite ohutuse suurendamine, tervishoid, sealhulgas meditsiiniliste isotoopide väljatöötamine meditsiinilisteks uuringuteks ja meditsiiniliste teraapiameetodite katsetamiseks, süntees, alusuuringud ja koolitus ning jäätmekäitlus, sealhulgas võimalus töötada välja tuumakütust tuumarelva valmistamiseks kõlbliku plutooniumi kõrvaldamiseks. -------------------------------------------------- II LISA OSAMAKSUDE JAOTUS Programmi jaoks vajalikud osamaksud tasuvad Madalmaad ja Prantsusmaa. Osamaksud jaotuvad järgmiselt: Madalmaad: 29,75 miljonit eurot Prantsusmaa: 0,90 miljonit eurot Kokku: 30,65 miljonit eurot --------------------------------------------------
Euroopa Liidu Teataja L 079 , 17/03/2004 Lk 0045 - 0046



Komisjoni otsus, 10. märts 2004, millega muudetakse otsust 2001/106/EÜ veiste spermasäilitusjaamade kohta (teatavaks tehtud numbri K(2004) 709 all) (EMPs kohaldatav tekst) (2004/252/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1988. aasta direktiivi 88/407/EMÜ, milles kehtestatakse koduveiste sperma ühendusesisese kauplemise ja impordi suhtes kohaldatavad loomatervishoiu nõuded, [1] eriti selle artikli 5 lõiget 2; ning arvestades järgmist: (1) Direktiivi 88/407/EMÜ alusel, mida on muudetud nõukogu direktiiviga 2003/43/EÜ, [2] lubatakse koduveiste spermaga ühendusesiseselt kaubelda asukoha liikmesriigi pädevate asutuste heakskiidetud seemendusjaamadel ja spermasäilitusjaamadel ning iga liikmesriik peab saatma seemendus- või spermasäilitusjaamade nimekirja teistele liikmesriikidele ja komisjonile. (2) Komisjoni 24. jaanuari 2001. aasta otsuses, milles kehtestatakse liikmesriikide poolt kooskõlas ühenduse veterinaarõigusaktide erinevate sätetega heakskiidetud üksuste nimekirjade näidis ja eeskirjad nende nimekirjade edastamiseks komisjonile, [3] sätestatakse eeskirjad liikmesriikide poolt nende territooriumil heakskiidetud seemendusjaamade nimekirjade edastamiseks komisjonile. Selles otsuses sätestatakse ka nende nimekirjade näidised. (3) Selleks, et võtta arvesse direktiivi 88/407/EMÜ direktiiviga 2003/43/EÜ tehtud muudatusi, mis käsitlevad spermasäilitusjaamu, tuleks otsuse 2001/106/EÜ reguleerimisala laiendada, kaasates sinna veisesperma säilitusjaamad. (4) Seepärast tuleks vastavalt muuta otsust 2001/106/EÜ. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 2001/106/EÜ I ja II lisa muudetakse vastavalt käesoleva otsuse lisale. Artikkel 2 Käesolev otsus on adresseeritud liikmesriikidele. Brüssel, 10. märts 2004 Komisjoni nimel komisjoni liige David Byrne [1] EÜT L 194, 22.7.1988, lk 10. Direktiivi on viimati muudetud komisjoni otsusega 2004/101/EÜ (ELT L 30, 4.2.2004, lk 15). [2] ELT L 143, 11.6.2003, lk 23. [3] EÜT L 39, 9.2.2001, lk 39. Otsust on muudetud otsusega 2002/279/EÜ (EÜT L 99, 16.4.2002, lk 17). -------------------------------------------------- LISA +++++ TIFF +++++ --------------------------------------------------
Nõukogu otsus,

8. märts 2004,

millega muudetakse otsust 2003/479/EÜ, mis käsitleb nõukogu peasekretariaati tööle lähetatud ekspertide ja teenistusse lähetatud sõjaväelaste suhtes kohaldatavaid eeskirju

(2004/240/EÜ)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 28 lõiget 1,

võttes arvesse Euroopa Ühenduse asutamislepingut, eriti selle artikli 207 lõiget 2,

võttes arvesse otsust 2003/479/EÜ

ning arvestades järgmist:

(1) Otsuse 2003/479/EÜ artikli 15 lõikes 7 sätestatakse, et kord aastas kohandatakse päevarahade ja igakuiste hüvitiste suurust Brüsselis ja Luxembourgis töötavate ühenduse ametnike põhipalga muudatuste alusel ja need kohandused on tagasiulatuva jõuta.

(2) Nõukogu on vastavalt 5. detsembri 2003 määrusele (EÜ, Euratom) nr 2148/03, millega korrigeeritakse alates 1. juulist 2002 Euroopa ühenduste ametnike ja muude teenistujate töötasusid ja pensione [1] ja 8. detsembri 2003 määrusele (EÜ, Euratom) nr 2182/03, millega kohandatakse alates 1. jaanuarist 2004 Euroopa ühenduste ametnike ja muude teenistujate töötasusid ja pensione ning nende suhtes kohaldatavaid paranduskoefitsiente, [2] on võtnud vastu otsuse kohandada ühenduse ametnike palkade ja pensionite suurust vastavalt 3,4 % ja 1 %,

ON VASTU VÕTNUD JÄRGMISE OTSUSE:

Artikkel 1

Otsuse 2003/479/EÜ artiklit 15 muudetakse järgmiselt.

1. Lõige 1 asendatakse järgmisega:

"1. Tööle lähetatud eksperdil on õigus kogu lähetuse aja jooksul saada päevaraha. Kui elu- ja lähetuskoha vaheline kaugus on 150 km või vähem, on päevaraha suurus 27,96 eurot. Kui vahemaa on üle 150 km, on päevaraha suurus 111,83 eurot."

2. Lõige 2 asendatakse järgmisega:

"2. Kui peasekretariaat või tööandja ei ole hüvitanud tööle lähetatud eksperdi kolimiskulusid, makstakse talle igakuist hüvitist järgmise tabeli alusel:

Kaugus lähetuskoha ja koha vahel, kust isik tööle värvati (km) | Suurus eurodes |

0–150 | 0 |

> 150 | 71,89 |

> 300 | 127,80 |

> 500 | 207,68 |

> 800 | 335,48 |

> 1300 | 527,18 |

> 2000 | 631,03 |

Hüvitist makstakse iga kuu eest tagantjärele."

3. Lõige 4 asendatakse järgmisega:

"4. Päevaraha suurus on 27,96 eurot neile tööle lähetatud ekspertidele, kes kuus kuud enne lähetust on kolme aasta jooksul alaliselt elanud või oma põhilise kutsetööga tegelenud paigas, mis asub kuni 150 km kaugusel lähetuskohast. Selle sätte kohaldamisel ei võeta arvesse olukorda, mis on seotud tööga, mida tööle lähetatud eksperdid on teinud muule riigile kui sellele, kuhu neid on tööle lähetatud, või rahvusvahelisele organisatsioonile."

Artikkel 2

Käesolev otsus jõustub selle vastuvõtmise kuule järgneva kuu esimesel päeval.

Brüssel, 8. märts 2004

Nõukogu nimel

eesistuja

D. Ahern

[1] ELT L 323, 10.12.2003, lk 1.

[2] ELT L 327, 16.12.2003, lk 3.

--------------------------------------------------